S-2555/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. maí 2021, á hendur J-x-x K-x-x, kt. [...]

,

[...]

,

[...]

, fyrir skjalafals og umferðar- og fíkniefnalagabrot með því að hafa, laugardaginn 14. desember 2019, ekið bifreiðinni [...] án gildra ökuréttinda um Engihjalla í Kópavogi, við verslunina Iceland, þar sem lögregla stöðvaði aksturinn og í blekkingarskyni framvísað grunnfölsuðu ökuskírteini frá [...] og á sama tíma haft í vörslum sínum 1,93 gaf maríhúana sem hann framvísaði til lögreglu.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019, 1. mgr. 155. gr. almennra hegningarlaga nr. 19/1940 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Við fyrirtöku málsins í dag gerði ákæruvaldið kröfu um upptöku fíkniefna sem lögregla lagði hald á við rannsókn málsins. Ákærði féllst á upptökukröfu ákæruvaldsins.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 27. apríl 2021, hefur ákærði ekki sætt refsingu áður.

Við ákvörðun refsingar í máli þessu verðura ukhreinssakaferils ákærða litið til greiðrar játningar hans fyrir dómi og á rannsóknarstigi. Horfir hvoru tveggja til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af sakarefni þessa máls þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 skal ákærði sæta upptöku á 1,93 grömmum af maríhúanasem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, I-kvk-ef L-kvk-ef B-kvk-ef lögmanns, 94.240 krónur, að meðtöldum virðisaukaskatti. Annan sakarkostnað leiddi ekki af málinu Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir K-kvk-þf E-kvk-þf saksóknarfulltrúa.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-x-x K-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 1,93 grömmum af maríhúana.

Ákærði greiði málsvarnarþóknun skipaðs verjanda síns, I-kvk-ef L-kvk-ef B-kvk-ef, lögmanns 94.240 krónur.

A-kvk-nf S-kvk-nf